নজরুল কেন গুরুত্বপূর্ণ? | BreakingNews.com.bd
(ঢাকা ও পার্শ্ববর্তী এলাকায় আজকের সময়সূচি)
ইফতারঃ pm, সেহরীঃ am
English
ঢাকা, শুক্রবার, ২৩ জুন ২০১৭, ১১:৫০ অপরাহ্ন (
প্রচ্ছদ
জাতীয়
রাজনীতি
আইন-আদালত
অর্থ-বাণিজ্য
রাজধানী
আন্তর্জাতিক
খেলাধুলা
বিনোদন
মিডিয়া
তথ্য প্রযুক্তি
৮ বিভাগ
শিক্ষাঙ্গন
প্রবাস
লাইফস্টাইল
ভারত
স্বাস্থ্য
মজার খবর
আরো
শিল্প-সাহিত্য
পরিবেশ
মতামত
সাক্ষাৎকার
শিরোনাম:
নেতাদের রাজধানী ছাড়তে খালেদার নির্দেশ
ঘরমুখো মানুষের দীর্ঘ অপেক্ষা
টিকিটের দাম আকাশ ছোঁয়া
ঈদযাত্রায় ​মহাসড়কে গাড়ির চাপ
২৫ জুন সব সিনেমা হল বন্ধের ঘোষণা
বাজেট পাস হলেই বিএনপির মুখ বন্ধ হবে: কাদের
প্রধানমন্ত্রীর ইমেজ রক্ষায় বাজেট নিয়ে নাটক: রিজভী
আফগানিস্তানে গাড়ি বোমা হামলায় নিহত ২০
খারাপ কর্মক্ষেত্রের তালিকায় বাংলাদেশ নবম
খালেদার মামলার পরবর্তী শুনানি ২৯ জুন
থেমে থেমে চলছে ঈদযাত্রা
ভনের সেরা একাদশে সাকিব
নজরুল কেন গুরুত্বপূর্ণ?
আরেফিন আল ইমরান
প্রকাশিত : বৃহস্পতিবার, ০১ জুন ২০১৭, ০৫:৩৬
অঅ-অ+
আত্মপরিচয় বিনির্মাণ: এটা ছিল সেই সময়—যখন ভারতমাতার দুই সন্তান বিস্তর বৈষম্য নিয়ে বসবাস করত। ব্রিটিশরাজের সমস্ত করুণা ছিল এক সন্তানের প্রতি। অবহেলা আর নিপীড়ন তখন অন্য সন্তান তথা মুসলিম সমাজের নিত্যসঙ্গী। মুসলিম লীগ রাজনৈতিক মুক্তির স্বতন্ত্র সম্ভাবনা জাগ্রত করেছিল বটে, কিন্তু তাতে প্রাণশক্তির ঘাটতি ছিল বিপুল। কারণ মানুষের সাংস্কৃতিক শূন্যতার বিস্তৃত প্রেক্ষাপটে কেবল রাজনৈতিক প্রক্রিয়া গঠন যথেষ্ট ছিল না। হতোদ্যম ও মানসিকভাবে হীনমন্যতায় জর্জর একটি জাতিকে তার নিদ্রাচ্ছন্নতা থেকে বের করার প্রয়োজন ছিল ভীষণ। ইতিহাস দাবি করছিল একটি বজ্রনির্ঘোষ। দিকভ্রান্ত যুবসমাজের মাঝে প্রেরণা সঞ্চারে প্রয়োজন ছিল তীব্র আঘাতের। ১৯২২ সালে, তারই প্রেক্ষিতে প্রথম শোনা গেল এক মহাবিদ্রোহীর কন্ঠস্বর। উদয়কালেই বোঝা গিয়েছিল—এ কন্ঠস্বর সহসা হারিয়ে যাবার নয়। কালের অর্পিত দায়িত্বকে সে বহুদূর এগিয়ে নেবে। কাজী নজরুল ইসলামের ধূমকেতুর মত উত্থান পরিষ্কার করে দিল—অধঃপতিত সমাজের মূল কর্তব্য। ঔপনিবেশিক আক্রমণের সমান্তরালে সাংস্কৃতিক পুনর্গঠনের প্রক্রিয়া শুরু হল জোর কদমে। সব মাহাত্ন্য কেবল সনাতন সমাজের মধ্যেই নিহিত নয়, বরং গৌরবোজ্জ্বল সভ্যতার উত্তরাধিকার যে মুসলমানদের রক্তেও প্রবাহিত—তা উঠে এল কবিতার ছত্রে, ছত্রে। সংগীত, প্রবন্ধ, গল্প, উপন্যাস সেই চেতনাকে আরো সুসংহত করল। সময়ের গহীনে যে সত্য ইতিহাস লুকায়িত, তা আরো একবার নাড়া দিল উপমহাদেশের মুসলমানদের। মুসলিম ইতহাসের স্বর্ণযুগের বদৌলতে পৃথিবীর জ্ঞান, বিজ্ঞান ও শিল্পকলা যে ভিন্নমাত্রা পেয়েছিল, নজরুল তা জানান দিলেন সগৌরবে। তার ভঙ্গিতে কোনো জড়তা বা হীনমন্যতা ছিলনা। পদক্ষেপ ছিল দৃঢ় এবং সচেতন। মুসলিম জাহানকে পুনঃ আবাদের দীক্ষা দিতে তিনি কুন্ঠাবোধ করেননি। তাঁর প্রচেষ্টা ছিল ঐকান্তিক এবং আদর্শ উজ্জীবিত। অজস্র সমালোচনার বিপরীতে তাই তাঁর গতি বিন্দুমাত্রও রুদ্ধ হয়নি, বরং বেগবান হয়েছে। মুসলিম সমাজ ফিরে পেল সাহিত্যে প্রবেশের শক্তিশালী প্রেরণা। কবিতায় ফিরল ইসলামী স্পিরিট। সংগীত জানান দিল—ইসলামী সংস্কৃতির ঐতিহাসিক শক্তি। জাতিগত হতাশার ভিড়ে, ক্রমান্বয়ে আস্থার জায়গা তৈরী হতে থাকল।
এটা সেই সময়, যখন রবীন্দ্র বলয়ের বাইরে পা রাখাই ছিল—রীতিমত দুঃসাহস। পত্রিকা বের করা, নিজস্ব রীতিতে গল্প, কবিতা, উপন্যাস রচনা করা ছিল-চূড়ান্ত স্পর্ধা। আর সংগীতে যে বৈপ্লবিক চিন্তার প্রকাশ আমরা দেখলাম, তা এক কথায়—অনন্যসাধারণ। শাস্ত্রীয় সংগীতে জারিত হয়ে, তাঁর গান এই উপমহাদেশে এক নতুন ভাবের জন্ম দিল। তাতে কোনো হিংসা-বিদ্বেষ নেই, আছে সৌহার্দ্য, প্রেম ও সম্প্রীতির বোধ। একই সাথে ইতিহাস সচেতনতা এবং আরবী-ফার্সী শব্দের শিল্পায়িত প্রয়োগ—যেন নন্দনতত্ত্বের এক স্পর্শাতীত উদাহরণ। এসব কিছু দিয়ে তিনি যাদের ঘুম ভাঙ্গাতে চাইলেন, তারা আবেশ জড়ানো চোখে তাকে দেখল। প্রতিভার স্বীকৃতি দিল। সাংস্কৃতিক আইকন বলে স্বীকার করল। কিন্তু তাঁর মূল উদ্দেশ্য ও লক্ষ্য থেকে ক্রমাগত দূরে সরে গেল। তবু উপমহাদেশের মুসলিম সমাজের আত্নপরিচয় বিনির্মাণে, তাঁর ভূমিকা ঐতিহাসিক। আর শুধু মসুলিম সমাজই নয় ধর্ম, বর্ণ নির্বিশেষে তাঁর অবদান গোটা ভারতবর্ষকে উজ্জীবিত ও আলোকিত করেছে।
সত্য ও সুন্দরের উত্তরাধিকার প্রতিষ্ঠা : কাজী নজরুল ইসলাম সেই আলোকবর্তিকা—যিনি পরবর্তী সত্যপ্রেমীদের মনে ব্যাপক সাহস ও প্রেরণা সঞ্চার করেছে। তাঁর কবিতা যেমন তিরিশের প্রধান কবিদের প্রভাবিত করেছে, তেমনি সংগীত পরিচালক ও সুরকারদের দিয়েছে ব্যতিক্রমী উদ্ভাবনের শক্তি। বুদ্ধদেব বসু তাঁর সমালোচনা করেছেন অনেক। কবি হিসেবে কেবল হাঁক-ডাকসর্বস্ব হিসেবে তাঁকে অাখ্যায়িত করেছেন। গীতিকার হিসেবে তাঁকে স্বীকার করলেও, কঠোর সমালোচনা করেছেন আবেগের আধিক্য ও শব্দচয়নের অপরিমিতির জন্য। পরিশেষে দেখা গেল—এই নজরুলই নতুন কবিদের স্পিরিট। জীবনানন্দের কবিতায় যে আরবী-ফার্সীর প্রয়োগ দেখা গেল—তার অগ্রজ স্বয়ং নজরুল। বিষ্ণু দে, সুধীন্দ্রনাথ, প্রেমেন্দ্র মিত্ররা অন্য সব ভূমিকা অস্বীকার করলেও, রবীন্দ্রভূমিকার বিপরীতে অবস্থান নেওয়ার ক্ষেত্রে নজরুলের প্রচ্ছন্ন প্রভাব ম্লান হয়নি। তাঁর শক্তিসম্ভার বিস্ফোরিত না হলে, বাংলা শিল্প-সাহিত্যের জগৎ একঘেয়েমীর আধিপত্যে পর্যবসিত হত। সমালোচকরা অন্যদের কৃতিত্ব ফলাও করতে চাইলেন, কিন্তু কালক্রমে নজরুলের আলো অদম্য গতিতে বিকশিত হল। ফররুখ আহমেদ, তালিম হোসেন, সৈয়দ আলী আহসান, গোলাম মোস্তফা, মুজতবা আলী, আল মাহমুদসহ অনেক অনুজের মাঝে প্রবাহিত হল তাঁর উত্তরাধিকার। যুক্তিবর্জিত সমালোচনায় তাঁর কালজয়ী প্রভাব প্রতিহত করা যায়নি।
সাংস্কৃতিক তৎপরতার নতুন বিন্যাস : মানুষের প্রয়োজনে শিল্প-সাহিত্যের ব্যবহার, নজরুলের আগেও অনেকে করেছেন। কিন্তু বাংলা ভাষায় ও উপমহাদেশের বাস্তবতায়, এতো প্রবলভাবে অন্য কারো উপস্থিতি আমরা লক্ষ্য করিনা। নজরুল মানেই অন্তুর্গত শক্তির এক বিপুল প্রদর্শনী। দেশ ও সমাজকে সে শক্তি নতুন বিন্যাস প্রদান করে। মানুষের আত্নশক্তিকে শাণিত করে। সমাজের অন্যায়-অবিচারের বিরুদ্ধে তা গর্জে উঠে। এটা সত্য যে, তাঁর প্রতিভা সুনির্দিষ্ট তত্ত্বের আলোকে সামাজিক অবক্ষয়ের মোকাবেলা করেনা। উপরন্তু আবেগের অপরিমিত শক্তি নিয়ে, খেয়ালীভাবে অগ্রসর হয়। এজন্য তাঁর সমালোচনা করা যায় না। কারন তিনি রাজনীতিবিদ বা সমাজসংস্কারক নন। তাঁর আগ্রহের জায়গা আধিকার করে ছিল সংস্কৃতি। অপরিণত সমাজ ব্যবস্থার মানসগঠনের তাগিদে, সাংস্কৃতিক ভূমিকা পালনকেই তিনি নিজের দায়িত্বজ্ঞান করতেন। এর জন্য তাঁর মাঝে আক্ষেপ ছিল না। চাইলেই তিনি নারী রূপ, ফুল, পাখি, মেঘ, বৃষ্টি, প্রকৃতি এসব নিয়ে ব্যস্ত থাকতে পারতেন। কিন্তু নজরুল তাঁর চিন্তার বিন্যাসে নতুন প্রকরন হাজির করলেন। সমাজব্যবস্থাকে পরিণত ও মননসমৃদ্ধ করার তাগিদে সংস্কৃতির নতুন বিন্যাস তৈরী করলেন সাহসীভাবে। কবিতা, গান, প্রবন্ধকে এরকম আধিপত্যবাদবিরোধী যুদ্ধে অবতীর্ণ করার নজির উপমহাদেশে খুব বেশি নেই। থাকলেও তার প্রভাব ও প্রাবল্য নজরুলকে ছাড়িয়ে যাওয়ার মত নয়। আমরা বিশ্বসাহিত্যে ওয়াল্ট হুইটম্যান, ফেদেরিকো লোরকা, পাবলো নেরুদাসহ অনেককে এমন কৃতিত্ব স্থাপন করতে দেখেছি। কিন্তু নজরুল যেভাবে আধিপত্যবাদের বিরুদ্ধে দাঁড়িয়েছেন এবং বিপুল বিক্রমে অনাপোষী মনোভাবে লড়াই করেছেন, তা অনন্যসাধারণ। আর্ট ফর হি্ম্যউন সেকের তত্ত্বে, তাঁর চেয়ে সক্রিয় ব্যক্তিত্ব পাওয়া কঠিন। এদিক থেকে ইতিহাসে তাঁকে অন্যভাবে বিচার-বিশ্লেষণের সুযোগ রয়েছে।
ধর্মীয় চিন্তায় পুনর্গঠন : এর আগে গৌতম বুদ্ধ, গুরু নানক, কবীর, শ্রী চৈতন্য, লালন শাহ, রামকৃষ্ণ পরমহংসদেব, বিবেকানন্দসহ অনেক মহান মানুষ উপমহাদেশের ধর্মীয় চিন্তাকে বিভিন্নভাবে পুনর্গঠন করেছেন। নজরুলের ধর্ম চিন্তা এক্ষেত্রে বেশ স্বতন্ত্র্য। মানুষকে কোনো একটি সম্প্রদায়ের আলোকে বিবেচনার চেয়ে, তাকে বৃহত্তর মানবজাতির অংশ হিসেবে বিবেচনা করাই ছিল-তাঁর অনন্য বৈশিষ্ট্য। যেসময় হিন্দু-মুসলিম দ্বৈরথ উপমহাদেশের স্বাধীনতা, প্রগতি ও উন্নয়নের প্রতিবন্ধক ছিল, সেসময় ঐক্যের বাণী প্রচারকেই তিনি কর্তব্য ভেবেছেন। অর্থাৎ ইতিহাসের মহত্তম প্রয়োজন পূরণের পাশাপাশি মানবতার উদার আদর্শ সম্প্রসারনে তিনি কাজ করেছেন। যে কলম শ্রী কৃষ্ণের মাহাত্ন্য প্রচার করেছে, সেই একই কলম মহানবী হযরত মুহাম্মাদ (সাঃ) এর মাহাত্ন্যও বয়ান করেছে। জাতীয় ঐক্য ও মেলবন্ধন রক্ষার তাগিদে পৃথকভাবে হিন্দু ও ইসলাম ধর্ম নিয়ে কাজ করেছেন। তাঁর চিন্তায় যেমন বেদ, উপনিষদ, রামায়ণ, মহাভারত কাজ করেছে, তেমনি কাজ করেছে আল কুরআন, হাদীস, জিহাদের ইতিহাস ও স্পিরিট। ধর্মীয় বৈপরীত্য সত্ত্বেও মানবতাকে প্রাধান্য দিয়েছেন। উভয় শিবিরের সাংঘর্ষিক জায়গাগুলো এড়িয়ে, ঐক্যের দীপ জ্বালিয়েছেন। কিংবদন্তী ও মিথলজির প্রয়োজনীয় উদাহরণ ব্যবহার করে, সমৃদ্ধ করেছেন শিল্প-সাহিত্যের ভান্ডার। একাধিক ধর্মের স্পিরিটকে এভাবে বিবৃত করার প্রয়াস, আমরা এই উপমহাদেশে আর এতোটা জীবন্তভাবে পাইনা। অন্য সাধকদের চেয়ে নজরুলের পার্থক্য এই যে, তিনি কোনো বিশেষ সম্প্রদায়ের উন্নতি চাননি। ভারতের প্রতিটি মানুষ যাতে বিভেদ ভুলে ঐক্যের কাতারে শামিল হয়- এটা তিনি নিশ্চিত করতে চেয়েছেন। ধর্মীয় পুনর্গঠনে সাংস্কৃতিক উদ্যোগ ও তৎপরতার যে অনন্য নজির তিনি স্থাপন করেছেন, তা পরবর্তীতে সেভাবে গবেষণার বিষয়বস্তু হয়ে উঠেনি।
শেষ কথা : শিল্প সাহিত্য যদি ব্যক্তি অনুভূতি ও আবেগকে সামনে রেখে অগ্রসর হয়, তবে তাতে অন্যায়ের কিছু নেই। কেবল নদী, নারী, নক্ষত্র, ফুল, পাখি, প্রেম, বিরহ ইত্যাদি নিয়েও তার সীমাবদ্ধ থাকার সুযোগ রয়েছে। আবার ইতিহাসমুখীতা, মানবতাবাদ, প্রতিবাদ, বিপ্লব, সাম্য, সংহতির আলোকে উপস্থিত হওয়ার বিকল্পও রয়েছে। কাজী নজরুল ইসলাম এই উভয় তত্ত্বের ক্ষেত্রেই সার্থক ব্যক্তিত্ব। শিল্পকলার আলোকে তাঁর অনেক ধরনের আলোচনা-সমালোচনা হয়েছে। সামনে আরো হবে। কিন্তু উপরে বর্ণিত চারটি বৃহত্তর কারণে তিনি পৃথিবীতেই এক অনন্য ব্যক্তিত্ব হয়ে উঠেন। অবশ্য এই চিন্তাটি মোটেও সর্বশেষ কথা নয়। এমন আরও অনেক কারণ রয়েছে যার আলোকে তাঁকে ব্যতিক্রমী করে দেখা যায়। কিন্তু আমাদের উদ্দেশ্য আরও গভীর হওয়া উচিত। যে প্রেক্ষাপটে এবং যে কারনে তাঁকে এসব ভূমিকা নিতে হয়েছে, তার স্বরূপ বিশ্লেষণ করাই সবচেয়ে প্রয়োজনীয় কাজ। আপাতত নজরুলকে আবেগ দিয়ে বিশেষায়িত না করে, চিন্তার আলোকে বিশ্লেষণ করার উদ্যোগকেই বড় মনে করি।
লেখক:
ব্রেকিংনিউজ/ এমআর
মতামত
সময়ের হিম্মত ‘প্রেমাংশুর রক্ত চাই’
দুর্বল ও গরিবের সমর্থক আমি
আমার বাবার ‘বুড়ি’ আমি
কোন দিকে যাচ্ছে দেশ?
চিকুনগুনিয়ার প্রাদুর্ভাব এবং ভয়াবহতা
বিশ্ব জঙ্গিবাদের নেপথ্যে
নেতৃত্ব বিকাশে ছাত্র সংসদ নির্বাচন অপরিহার্য
স্বপ্ন ভেঙে নয়, স্বপ্নের অংশীদার হয়ে
নজরুল কেন গুরুত্বপূর্ণ?
রোজাই হতে পারে শরীরের ক্যান্সার কোষ বিনাশের হাতিয়ার
মানুষের বেঁচে থাকার প্রয়োজনেই বন্যপ্রাণ সংরক্ষণ জরুরি
চাই ধর্ষণহীন দিন
মা এবং মাতৃত্ব
প্রিয়বন্ধু, বিদায়
ল’ইয়ার মানেই কি “লায়ার”?
বিশ্ববিদ্যালয়ের উদ্যোক্তা রবীন্দ্রনাথের স্বরূপ
মোদীর দিল্লি বিজয়ে আতঙ্কে মমতা
ঢাকার আধুনিকতা এখন আর স্বপ্ন নয়
হাওরে এই ভয়াবহতা কেন?
নির্বাচন আসছে?
সর্বশেষ খবর
সংসার ভাঙলো নেইমারের
রাতে নিখোঁজ, বিকেলে পানির ট্যাংকে লাশ
অজ্ঞান পার্টির খপ্পরে বরিশালের লঞ্চ যাত্রীরা
পাস হলো আইসিসি’র নতুন কাঠামো
গ্যাংস্টার তাহসান
ময়মনসিংহে সড়ক দুর্ঘটনায় বউ-শাশুড়িসহ নিহত ৩
মডেল তুলনা গ্রেপ্তার
মসজিদে যাওয়ার পথে যুবককে কুপিয়ে হত্যা
শাকিব খান-আজিজ আজীবন নিষিদ্ধ
ভিড় এখন আতর-টুপির দোকানে
সর্বাধিক পঠিত
‘মান্না বেঁচে থাকলে এমন আকাম করতে পারতে না’
শাহরুখের ঈদ শুরু হয় ঈদের নামাজ পড়ে
অযাচতি ঝামেলার পর ঈদে থাকল তিন ছবি
‘টালিগঞ্জে আমাকে টেক্কা দেয়ার মতো বাংলাদেশি নায়িকা নেই’
কোহলিদের বস হচ্ছেন বীরু!
শাকিব খান-আজিজ আজীবন নিষিদ্ধ
নিজ গ্রামে নিষিদ্ধ ফখর জামান!
এমপি নির্বাচনে শাবানার স্বামী সাদিক!
আইনি ঝামেলায় লন্ডনে আটকে গেছে শাকিবের 'চালবাজ'
ত্রিশ বছর পর পর্দায় ফিরলেন আলমগীর-চম্পা
প্রচ্ছদ
জাতীয়
রাজনীতি
আইন-আদালত
অর্থ-বাণিজ্য
রাজধানী
আন্তর্জাতিক
খেলাধুলা
বিনোদন
মিডিয়া
তথ্য প্রযুক্তি
৮ বিভাগ
শিক্ষাঙ্গন
প্রবাস
লাইফস্টাইল
ভারত
স্বাস্থ্য
মজার খবর
আরো
শিল্প-সাহিত্য
পরিবেশ
মতামত
সাক্ষাৎকার
প্রকাশক ও সম্পাদক: মো: মাইনুল ইসলাম
শারাকা ম্যাক, ২এইচ-প্রথম তলা,
৩/১-৩/২ বিজয়নগর, ঢাকা- ১০০০
ফোন: ৯৩৪৮৭৭৪-৫, ফ্যাক্স: ৮৩৯১৫২৪
বার্তাকক্ষ: +৮৮০ ১৬৭৮ ০৪০২৩৮, +৮৮০ ২৮৩৯ ১৫২৫
ই-মেইল:
news@breakingnews.com.bd,
bnbd.reporter@gmail.com,
bnbdcountry@gmail.com
Copyright © 2017 All rights reserved